rejauldu/bengali-wikipedia huggingface dataset:
মোহাম্মদ আসিফ হাসান (জন্ম: ২৪ জুলাই ১৯৯৩, ঢাকা), আসিফ হাসান ও ডাকনাম মিতুল নামেও পরিচিত। তিনি বাংলাদেশী প্রথম-শ্রেণীর, লিস্ট এ ক্রিকেট ও টি - টুয়েন্টি২০ ক্রিকেটার হিসাবে ২০১৪-১৫ বাংলাদেশ ক্রিকেট মৌসুমের ডানহাতি ব্যাটসম্যান ও বাঁহাতি অর্থোডক্স স্পিন বোলার আত্মপ্রকাশ করেন। জুলাই ২০১৬ ঢাকা মেট্রোপলিস ক্রিকেট টীমের হয়ে খেলেছেন।  ফেব্রুয়ারি ২০১৮ সালে তিনি লিজেন্ডস অব রূপগঞ্জের হয়ে ২০১৭-১৮ ঢাকা বিভাগ প্রিমিয়ার ক্রিকেট লিগে শেখ জামাল ধানমন্ডি ক্লাব ক্রিকেট দলের বিপক্ষে বোলিং করে হ্যাটট্রিক নিয়েছিলেন। অক্টোবরে ২০১৮ সালে ঢাকা ডায়নামাইটসের হয়ে বিপিএলের ষষ্ঠ আসরের খসড়া তাকে জায়গা দেওয়া হয়েছিল।   তথ্যসূত্র   বিষয়শ্রেণী:লিজেন্ডস অব রূপগঞ্জের ক্রিকেটার বিষয়শ্রেণী:ব্রাদার্স ইউনিয়নের ক্রিকেটার বিষয়শ্রেণী:কলাবাগান ক্রিকেট একাডেমির ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:বাংলাদেশ দক্ষিণাঞ্চলের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ঢাকা থেকে আগত ক্রিকেটার
থাম্ব|বুহাইরা পাদ্রির সাথে নবির চাচা আবু তালিবের সাক্ষাত বহিরা বা বুহাইরা (আরবি ভাষায়: بَحِيرَىٰ, সিরীয় ভাষায়: ܒܚܝܪܐ) হলেন একজন খ্রিস্টান পাদ্রি, যিনি হযরত মুহাম্মাদ (সা.)-কে ইসলামের শেষ নবী হিসেবে চিহ্নিত করেছিলেন, তাদের ধর্মগ্রন্থ বাইবেলের উপর ভিত্তি করে।       ইতিহাস   আবু তালিব ব্যবসায়ী ছিলেন এবং আরবদের নিয়ম অনুযায়ী বছরে একবার সিরিয়া সফরে যেতেন। মুহাম্মাদ এর বয়স যখন ১২ বৎসর তখন তিনি চাচার সাথে সিরিয়া যাওয়ার জন্য বায়না ধরলেন। প্রগাঢ় মমতার কারণে আবু তালিব আর নিষেধ করতে পারলেন না। যাত্রাপথে বসরা পৌঁছার পর কাফেলাসহ আবু তালিব তাবু ফেললেন। সে সময় আরব উপদ্বীপের রোম অধিকৃত রাজ্যের রাজধানী বসরা অনেক দিক দিয়ে সেরা ছিল। এই শহরটিতে জারজিস নামক এক খ্রিষ্টান পাদ্রি ছিলেন যিনি বুহাইরা বা বহিরা নামেই অধিক পরিচিত ছিলেন। তিনি তার গির্জা হতে বাইরে এসে কাফেলার মুসাফিরদের মেহমানদারী করেন। তিনি বালক মুহাম্মাদকে দেখে শেষ নবি হিসেবে চিহ্নিত করেন।Armand Abel, Bahira, Encyclopaedia of Islam তিনি নবী (স.) এর হাত ধরে বললেন, আল্লাহ তায়ালা একে রহমাতুললিল আলামিন হিসাবে প্রেরণ করেছেন। আবু তালিব বুহাইরাকে এ বিষয়ে জিজ্ঞেস করলে তিনি বললেন, আপনারা এই এলাকায় আসার পর এই বালকের সম্মানে এখানকার সব গাছপালা এবং পাথর সেজদায় নত হয়েছে। এরা নবী ছাড়া অন্য কাউকে সেজদা করে না। তাছাড়া মোহরে নবুয়তের দ্বারা আমি তাঁকে চিনতে পেরেছি। তাঁর কাঁধের নীচে নরম হাড়ের পাশে একটি “সেব” ফুলের মতো মজুদ রয়েছে। আমরা তাঁর উল্লেখ আমরা আমাদের ধর্মীয় গ্রন্থে দেখছি। ফিজারের যুদ্ধ যখন শুরু হয় তখন নবির বয়স ১৫ বছর। এই যুদ্ধে তিনি পরোক্ষভাবে অংশগ্রহণ করেন। অর্থাৎ, তিনি সরাসরি যুদ্ধ না করে, নিজ গোত্রের লোকদের অস্ত্রের যোগান দেয়া সহ বিভিন্নভাবে সহায়তা করেন। যুদ্ধের নির্মমতায় তিনি অত্যন্ত ব্যথিত হন। কিন্তু তার কিছু করার ছিল না। সে সময় থেকেই তিনি কিছু একটি করার চিন্তাভাবনা শুরু করেন। তার উত্তম চরিত্র ও সদাচরণের কারণে পরিচিত মহলের সবাই তাকে "আল-আমিন" (আরবি :الامين; অর্থ: "বিশ্বস্ত, বিশ্বাসযোগ্য, আস্থাভাজন")  "আল-সিদ্দিক" (অর্থ: "সত্যবাদী") বলে সম্বোধন করতেন।Esposito (1998), p. 6    হাদিসে উল্লেখ  সুনান আত-তিরমিজির একটি সহিহ হাদিসে বিস্তারিত ঘটনাটি এসেছে,    সমালোচনা  ইমাম আয যাহাবি (রহ.) বহিরা সম্পর্কিত সকল ঘটনা, এমনকি বহিরার অস্তিত্বকে মিথ্যা এবং বানোয়াট বলে অভিহিত করেছেন। তিনি বলেন, বাহিরার সাথে মুহাম্মদ (স.) এর সাক্ষাতের সকল বিবরণ, আধুনিক ইতিহাসবিদরা কাল্পনিক হিসেবে বিবেচনা করেছেন।  তথ্যসূত্র  বিষয়শ্রেণী:৬ষ্ঠ শতাব্দীর খ্রিস্টান ভিক্ষু বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:খ্রিস্টধর্ম ও ইসলাম বিষয়শ্রেণী:খ্রিস্টান ক্ষমাপ্রার্থী বিষয়শ্রেণী:মুহাম্মাদের জীবনী
নওগাঁ পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। নওগাঁ পল্লী বিদ্যুৎ সমিতি-২ রাজশাহী বিভাগের নওগাঁ জেলায় ০৪টি জোনাল অফিস এবং ১৫টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নওগাঁ পল্লী বিদ্যুৎ সমিতি-২ নিবন্ধিত ও বানিজ্যিকভাবে বিদ্যুতায়িত হয় ৬ জুলাই, ২০১৫ সালে।   ইতিহাস  নওগাঁ পল্লী বিদ্যুৎ সমিতি-২ এর যাত্রা শুরু হয় ২০১৫ সালে। এ সমিতির অধীনে ০৫টি উপজেলা, ৩৯টি ইউনিয়ন ও ১২০৩টি গ্রাম রয়েছে। এর সদর দপ্তর নওগাঁ জেলার নজিপুরে অবস্থিত।    জোনাল অফিস সমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  ধামইরহাট জোনাল অফিস  মহাদেবপুর জোনাল অফিস  সাপাহার জোনাল অফিস   পোরশা জোনাল অফিস    গ্রাহক সংখ্যা  নওগাঁ পল্লী বিদ্যুৎ সমিতি-২ এর প্রায় তিন লক্ষের মত আবাসিক গ্রাহক রয়েছে।    অন্যান্য তথ্য   মোট আয়তন: ১৫০৩ বর্গ কিলোমিটার  সিস্টেম লস: ১২.৮৮% (জুন, ২০২২ পর্যন্ত)  উপকেন্দ্রের সংখ্যা: ১৪টি  মোট নির্মিত লাইন: ৪৯৪৩.১৮৩ কিলোমিটার    তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
ওয়াল্টেয়ার বা বিশাখাপত্তনম বিভাগ পূর্ব উপকূল রেল এর অধীনে পরিচালিত হয়। আগে এটি দক্ষিণ উপকূল রেল এর অধীনে পরিচালিত হয়েছিল।  রায়গাদা রেলওয়ে বিভাগ একটি নতুন অঞ্চল - দক্ষিণ উপকূল রেলওয়ে অঞ্চলের অধীনে প্রস্তাবিত হয়েছে, তবে চূড়ান্ত সিদ্ধান্ত এখনও নেওয়া হয়নি।    প্রধান লাইন   বিভাগের প্রধান লাইনগুলি নিম্নরূপ:   অধ্যায়লাইনদূরত্বদুভাদা-বিশাখাপত্তনম-পলাসা (বিজি - ডাবল)মেইন লাইন২১৩ কিমি রুটভিজিয়ানগরম-সিঙ্গাপুরম রোড-থেরুবালি (বিজি - ডাবল)আর-ভি লাইন১৩৭ কিমি রুটকোঠাভালাসা-কিরান্দুল লাইন (বিজি - একক)কে - কে লাইন৪৪৬ কিমি রুটকোরাপুট-রায়গাদা (বিজি - ডাবল)কে-আর লাইন১৬৪ কিমি রুটকোট্টভালাসা-সিংহচলমIII লাইন২২ কিমি রুটববিলি – সালুরশাখা লাইন১৮ কিমি রুটনৌপদ-গুনুপুর৯০ কিমি রুটমোট১,৫২ কিমি রুট   স্টেশন এবং বিভাগ   তালিকায় ওয়ালটেয়ার রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।   স্টেশনের বিভাগস্টেশনের সংখ্যাস্টেশনের নামএ-১ ক্যাটাগরি২, একটি বিভাগ২, রায়গড়াবি ক্যাটাগরিসি ক্যাটাগরি (শহরের স্টেশন) - -ডি ক্যাটাগরি - -ই ক্যাটাগরি - -F ক্যাটাগরি হল্ট স্টেশন - -মোট- -   লোকো শেড   বিশাখাপত্তনমের ডিজেল লোকো শেড, ভারতীয় রেলওয়ের বৃহত্তম ডিজেল শেড, যেখানে ৩০০টি ডিজেল লোকোমোটিভ থাকার ক্ষমতা রয়েছে৷ যদিও, বৈদ্যুতিক লোকো শেডে বর্তমানে ২৩১টি বৈদ্যুতিক লোকোমোটিভ রয়েছে।  এটিতে 3টি রেল বাসের পাশাপাশি WDM-2 – ৫৭, WDS-6 – ১০, WDG - 3A – ৯৬ রয়েছে।  যদিও, বিশাখাপত্তনম ইলেকট্রিক লোকো শেড ২৯৭টি লোকোমোটিভ মিটমাট করতে পারে যার মধ্যে রয়েছে WAG-5 – ৮৩, WAP-4 – ২১, WAP-7 – ৩৫, WAG-6 – ৯, WAG-9H – ১৭২।   কর্মক্ষমতা এবং উপার্জন   ওয়াল্টেয়ার বিভাগকে আটটি ক্যাটাগরিতে দক্ষতা শিল্ড প্রদান করা হয়। ভিজিয়ানগরাম এবং তিলারু সেরা প্রধান এবং ছোট পরিষ্কার স্টেশন পুরস্কৃত হয়েছে। ২০১৪-১৫ আর্থিক বছরে, বিভাগটি সর্বোচ্চ  আয় রেকর্ড করেছে, যার  সংখ্যাগরিষ্ঠ শেয়ার অন্তর্ভুক্ত হয়েছে মালবাহী পরিবহন থেকে। বিভাগটি  লোড এবং ৩৩.৭২ মিলিয়ন যাত্রী পরিবহন করেছিল। যাত্রীদের আয় ছিল    ২০১২-১৩ সালে, ওয়াল্টেয়ার রেলওয়ে বিভাগের মালবাহী রাজস্ব আয় ছিল  । একই সময়, যাত্রী ট্রাফিক ছিল  এবং যাত্রী আয় ছিল  যথাক্রমে।   আধুনিক যুগে শিল্পায়নের কারণে, বিভাগটি বিশাখাপত্তনমের বন্দর নগরীর পরিবহন চাহিদা সমানভাবে পূরণ করে। বিভাগটি প্রধান পাবলিক সেক্টর যেমন বিশাখাপত্তনম পোর্ট ট্রাস্ট, আরআইএনএল, আইওসি, বিপিসিএল, এইচপিসিএল ইত্যাদিতে কাজ  ।   তথ্যসূত্র   বিষয়শ্রেণী:ভারতীয় রেলের বিভাগ বিষয়শ্রেণী:পূর্ব উপকূল রেল
তাবরিজ বাজার (, বাজার-ই তাবরিজ) ইরানের তাবরিজ শহরের কেন্দ্রস্থলে অবস্থিত একটি ঐতিহাসিক বাজার। এটি মধ্যপ্রাচ্যের প্রাচীনতম বাজারগুলির মধ্যে একটি এবং বিশ্বের বৃহত্তম আচ্ছাদিত বাজার। ২০১০ সালে এটি ইউনেস্কো বিশ্ব ঐতিহ্যবাহী স্থানগুলির মধ্যে অন্তর্ভুক্ত হয়।  ইতিহাস প্রাচীনকাল থেকেই তাবরিজ সাংস্কৃতিক বিনিময়ের স্থান হিসাবে পরিগণিত। এর ঐতিহাসিক বাজার কমপ্লেক্স রেশম পথের অন্যতম গুরুত্বপূর্ণ বাণিজ্যিক কেন্দ্র ছিল। ইসলামের অনুসরণে ইরানি নগরবাদের প্রাথমিক যুগ থেকে একই স্থানে একটি বাজার বিদ্যমান ছিল। ভেনিসীয় পর্যটক মার্কো পোলো বাজারটির উল্লেখ করেছিলেন, যিনি দাবি করেছিলেন যে রেশম পথে যাত্রা করার সময় এটির মধ্য দিয়ে গিয়েছিলেন।  ইরানের তাবরিজ শহরের কেন্দ্রে অবস্থিত, কাঠামোটি সারিগুলিতে বিভক্ত, অনেকগুলি পণ্যের বিশেষ শ্রেণীর জন্য উত্সর্গীকৃত। এর মধ্যে রয়েছে সোনা ও গহনার জন্য আমির বাজার, হাতে বোনা পাটির জন্য মোজাফরিহ, জুতার জন্য বাশমাখী বাজার, কাঁচাবাজারের জনয় কিজ বাসদি বাজার এবং রাহলি বাজার। ১৬ শতকে তাব্রিজ এবং এর বাজার সবচেয়ে সমৃদ্ধ ছিল, যখন শহরটি সাফাভিদ রাজ্যের রাজধানী শহর হয়ে ওঠে। সাফাভীয় সাম্রাজ্য। শহরটি ১৭ শতকে এই মর্যাদা হারিয়েছিল, কিন্তু বাজারটি এই অঞ্চলে এবং রেশম পথে একটি বাণিজ্যিক ও অর্থনৈতিক কেন্দ্র হিসাবে গুরুত্বপূর্ণ থেকে গেছে। যদিও সাম্প্রতিক বছরগুলিতে অসংখ্য আধুনিক দোকান এবং মল প্রতিষ্ঠিত হয়েছে, তবুও তাবরিজ বাজার শহর এবং উত্তর-পশ্চিম ইরানের অর্থনৈতিক কেন্দ্র হিসেবে এর গুরুত্বপূর্ণ ভূমিকা রেখেছে।  ইরানের সাংবিধানিক বিপ্লব এবং ১৯৭৯-এর ইসলামি বিপ্লবের ক্ষেত্রেও তাবরিজ বাজার রাজনৈতিক তাৎপর্যের একটি স্থান ছিল।  ২০১০ সালের জুলাই মাসে বাজারটি ইউনেস্কো কর্তৃক বিশ্ব ঐতিহ্যবাহী স্থান হিসাবে তালিকাভুক্ত করা হয়েছিল।  অনুষ্ঠান কিছু গুরুত্বপূর্ণ ধর্মীয় অনুষ্ঠানের জন্য বাজারটি ব্যবহার করা হয়। এর মধ্যে সবচেয়ে বিখ্যাত হল আশুরার দিন যেখানে বণিকরা প্রায় ১০ দিনের জন্য ব্যবসা বন্ধ করে দেয় এবং বাজারের ভিতরে ধর্মীয় অনুষ্ঠান অনুষ্ঠিত হয়। মধ্যপ্রাচ্যের অন্যান্য বাজারের মতো, এই বাজারের পিছনে বেশকয়েকটি মসজিদ নির্মিত হয়েছে, যার মধ্যে সবচেয়ে উল্লেখযোগ্য হল তাবরেজ জামে মসজিদ।  পুনরুদ্ধার ২০০০ সালে, ইরানের ঐতিহাসিক হারমিটেজ সংস্থা দোকান মালিকদের সম্পূর্ণ অংশগ্রহণে বাজারের একটি পুনরুদ্ধার প্রকল্প শুরু করে। পুনর্বাসন প্রকল্পটি ২০১৩ সালে স্থাপত্যের জন্য আগা খান পুরস্কার জিতেছে।  চিত্রশালা  তথ্যসূত্র  বহিঃসংযোগ   Tishineh  "The Grand Bazaar of Tabriz" (audio slideshow with English subtitles). Jadid Online.  বিষয়শ্রেণী:ইরানের হাটবাজার Tabriz বিষয়শ্রেণী:ইরানি স্থাপত্য বিষয়শ্রেণী:Shopping malls established in the 16th century বিষয়শ্রেণী:তাবরিজের দর্শনীয় স্থান বিষয়শ্রেণী:ইরানের বিশ্ব ঐতিহ্যবাহী স্থান বিষয়শ্রেণী:ইরানের জাতীয় কাজ বিষয়শ্রেণী:হাটবাজার
thumb|right|300px|পোর্তো নভোর একটি বাজারে ফরাসি ভাষায় চিহ্ন বেনিন পশ্চিম আফ্রিকার একটি প্রাক্তন ফরাসি উপনিবেশ। পশ্চিম আফ্রিকার অন্যান্য দেশের মত বেনিনের জনগণও বিভিন্ন আফ্রিকান জাতির পর্যায়ক্রমিক অভিবাসন ও বসতি স্থাপনের ফলে এর বর্তমান রূপ ধারণ করেছে। বেনিনে বসবাসকারী প্রধান জাতিগুলি হচ্ছে দক্ষিণে ফন ও ইয়ারুবা, এবং উত্তরের দেন্দি, বারিবা, ফুলবা, ও সোম্বে। এগুলি ও আরও নানা জাতির মুখের ভাষা বেনিনের ভাষিক ব্যবস্থাকে দিয়েছে বিচিত্রতা। মাত্র ৭০ লক্ষ (আনুমানিক) জনঅধ্যুষিত এই ছোট দেশটিতে ৫৪টি ভাষা বিদ্যমান, যার সবকটি-ই এখনও জীবিত।  এই ভাষাগুলিকে মোটামুটি নিচের মত করে ভাগ করে নেওয়া যায়:  নাইজার-কঙ্গো ভাষাসমূহ:   ক্‌ওয়া জাতীয় ভাষা, যেমন - ইয়োরুবা, ফোন, চোকোসি, বাসা গোত্রের ভাষা  গুর জাতীয় ভাষা, যেমন - দিতাম্মারি, বাতোনু (বারিবা) ও ওয়ামা ভাষা  সেনেগাম্বীয় ভাষা যেমন - ফুলফুলদে, ফুলবে-বোর্গু   মান্দে ভাষা যেমন - বোকো  নাইলো-সাহারান ভাষা:   সোঙ্ঘাই ভাষা যেমন - দেন্দি, জার্মা  আফ্রো-এশীয় ভাষা:   চাদীয় ভাষা যেমন - হাউসা  এরকম বহুভাষিক অবস্থায় আফ্রিকার দেশগুলির একটি সাধারণ রীতি হল প্রাক্তন ঔপনিবেশিক ভাষাটিকে সার্বজনীন সরকারি ভাষা হিসেবে গ্রহণ করা। বেনিনের ক্ষেত্রে এই ভাষাটি হল ফরাসি ভাষা। বেনিনের সমস্ত প্রাতিষ্ঠানিক কর্মকাণ্ডে (শিক্ষা, সরকার, ইত্যাদি) ফরাসি ভাষা ব্যবহৃত হয়। অন্যদিকে স্থানীয় ভাষাগুলিকে কেবল অপ্রাতিষ্ঠানিকভাবে এলাকাভিত্তিক পরিস্থিতিতেই ব্যবহার করা হয় (যেমন - রোগ প্রতিষেধক টিকা অভিযানে)। বেনিনের শিক্ষার সমস্ত স্তরের ভাষা ফরাসি। তবে বেনিন সরকার প্রতিটি স্থানীয় আফ্রিকান ভাষা ও সংশ্লিষ্ট সংস্কৃতি রক্ষার প্রতিশ্রুতি দিয়েছে এবং এগুলির ঐতিহ্য ধারণকারী বিভিন্ন বেসরকারী সংস্থা ১৯৯০-এর দশকের শেষ দিকে গড়ে উঠেছে। রাজনীতিবিদেরা এলাকাবাসীদের তাদের নিজস্ব ভাষাতেই এখন সম্বোধন করেন। তা সত্ত্বেও জীবনের সকল গুরুত্বপূর্ণ ক্ষেত্রে ফরাসির আধিপত্য বেনিনের শিশুদের স্বাভাবিক বিকাশে এক ধরনের অন্তরায় ও বেনিনের ভাষা নীতির একটি ব্যর্থতা হিসেবেই দেখা হয়।   তথ্যসূত্র    বহিঃসংযোগ   বেনিনের ভাষার উপর এথনোলগ-এর রিপোর্ট  বিষয়শ্রেণী:আফ্রিকার ভাষা বিষয়শ্রেণী:বেনিন বিষয়শ্রেণী:বেনিনের ভাষা
পারফেট্টি ভ্যান মেলে () একটি ইতালিয় বেসরকারি মালিকানাধীন বহুজাতিক কনফেকশনারি এবং গাম প্রস্তুতকারী প্রতিষ্ঠান। সমগ্র বিশ্বে ৪২ টি অপারেটিং কোম্পানি ১৫০ টি দেশে এই কোম্পানির কার্যাক্রম পরিচালিত হয়। এই কোম্পানির বর্তমান কারখানার সংখ্যা ৩২ টি। মূলত ক্যান্ডি ও চুইংগাম প্রস্তুত কারক এই প্রতিষ্ঠানটির ২০১৪ সালের বিক্রয়ের পরিমাণ ছিল প্রায় ২৪৪৪ মিলিয়ন ইউরো। পারফেট্টি ভ্যান মেলের প্রধান তিনটি গ্লোবাল ব্র্যান্ড হলো, এলপেনলিবে, মেন্টোস এবং চুপাচুপস। আঞ্চলিক ব্র্যান্ড গুলোর মধ্যে অন্যতম, এয়ার হেড, সেন্টার ফ্রুট, বিগ বাবল, গোলিয়া, স্মিন্ট, হ্যাপিডেন্ট।  ইতিহাস thumb|left|120px|চুপাচুপস ললিপপ ২০০১ সালে পারফেট্টি, ভ্যান মেলে এস পি এ কে অধিগ্রহণ করে। সেই সাথে পৃথিবীর তৃতীয় বৃহত্তম সুগার কনফেকশনারি প্রস্তুতকারক কোম্পানিতে পরিনত হয়। ২০০৬ সালে পারফেট্টি ভ্যান মেলে বিশ্ববিখ্যাত স্প্যানিশ ব্র্যান্ড চুপাচুপস কিনে নেয়।  নেদারল্যান্ডসে ১৯০০ সালে আইজাক ভ্যানমেলে তার পিতামহের প্রতিষ্ঠিত ৬০ বছরের পুরানো একটি বেকারি প্রতিষ্ঠানকে কনফেকশানরি ব্যাবসায় রূপান্তরিত করেন। ১৯৩২ সলে প্রতিষ্ঠানটির তৎকালীন স্বত্তাধিকারী দুই ভাই মাইকেল ও পিয়ারে ভ্যান মেলে পোল্যান্ড ভ্রমণ করেন। সেখান থেকে তারা ফ্রুট চিউ ক্যান্ডি তৈরি করার কৌশল শিখে আসেন। ফিরে এসে নিজেদের কারখানায় তৈরি করেন সেই ক্যন্ডি, নাম দেন ফ্রুটেলা। এই একই রেসিপিতে তারা পরবর্তিতে তৈরি করেন বর্তমান মেন্টস ব্যান্ড। ১৯৪৬ সালে এ্যাম্ব্রোজিও ও এজিডিও পারফেট্টি দুই ভাই ইতালির মিলান শহরের অদূরে ল্যনিৃয়েট শহরে প্রতিষ্ঠা করেন মিষ্টি তৈরির ছোট একটি দোকান। তখন এর নাম ছিল ডলিসিফিসিও লাম্বারডো। পরবর্তীতে ১৯৭০ সালে নাম পরিবর্তন করে রাখা হয় পারফেট্টি।  ১৯৪০ থেকে ১৯৪৫ সালে দ্বিতীয় বিশ্বযুদ্ধের সময় নেদারল্যান্ডসে ভ্যান মেলের কারখানা সম্পূর্ণ রূপে ধ্বংস প্রাপ্ত হয় এবং কোম্পানিকে বাধ্য করা হয় কারখানা রটরডামে স্থানন্তর করতে। অন্যদিকে বার্সেলোনা শহরে এরিক বারনেট একটি মিষ্টির দোকান চালু করেন। পারিবারিক ভাবে তারা বহুদিন ধরে এই ব্যবসার সাথে জড়িত ছিলেন। ১৯৫০ সালের দিকে এরিক বারনেটের পিতামহের একটি মিষ্টির দোকান ছিল। অন্যদিকে পারফেট্টি ইতালিতে পঞ্চাশের দশকে চুইংগামের ব্যবসা শুরু করে। তাদের প্রস্তুতকৃত প্রথম চুইংগামটির নাম ছিল ব্রুকলিন। চুইংগামের ব্যবসা তখন খুব ভাল থাকায়, পারফেট্টি ১৯৬৮ সালে প্রতিষ্ঠা করে একটি গামবেজ কম্পানি (গামবেজ - চুইংগামের প্রধান কাঁচামাল), যা চুইং গামের একটি প্রধান কাঁচামাল গাম বেজ তৈরি করত।  লোগো thumb|পারফেট্টি ভ্যান মেলে বাংলাদেশের নিউজলেটার ১৯৬৯ সালে চুপাচুপসের লোগোটি ছিল বিশ্ববিখ্যাত চিত্রকর সালভাদর দালির আঁকা।  কার্যক্রম বাংলাদেশ thumb|পারফেট্টি ভ্যান মেলে বাংলাদেশের ফ্যাক্টরি  পারফেট্টি ভ্যান মেলে বাংলাদেশে তাদের উৎপাদন ও বিপণন শুরু করে ২০০৪ সালে। এর পাঁচ বছর পর ২০০৯ সালে, গাজীপুর জেলার শ্রীপুর থানায় নিজস্ব কারখানা চালু করে। পারফেট্টি ভ্যান মেলে বাংলাদেশের নিউজলেটারের নাম ‘টক ঝাল মিষ্টি’।   তথ্যসূত্র    বহিঃসংযোগ     বিষয়শ্রেণী:নেদারল্যান্ডসের কোম্পানি বিষয়শ্রেণী:ওলন্দাজ কনফেকশানরি বিষয়শ্রেণী:ইতালিয় কনফেকশানরি বিষয়শ্রেণী:বহুজাতিক খাদ্য কোম্পানি
হাকান চালহানোয়লু (; জন্ম: ৮ ফেব্রুয়ারি ১৯৯৪) হলেন একজন জার্মান–তুর্কি পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলান এবং তুরস্ক জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১০ সালে, চালহানোয়লু তুরস্ক অনূর্ধ্ব-১৬ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় তিন বছর যাবত তুরস্কের বয়সভিত্তিক দলের হয়ে খেলার পর, তিনি ২০১৩ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ৮০ ম্যাচে ১৭টি গোল করেছেন।  প্রারম্ভিক জীবন হাকান চালহানোয়লু ১৯৯৪ সালের ৮ই ফেব্রুয়ারি তারিখে জার্মানির মানহাইমে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল চালহানোয়লু তুরস্ক অনূর্ধ্ব-১৬, তুরস্ক অনূর্ধ্ব-১৭, তুরস্ক অনূর্ধ্ব-১৯, তুরস্ক অনূর্ধ্ব-২০ এবং তুরস্ক অনূর্ধ্ব-২১ দলের হয়ে খেলার মাধ্যমে তুরস্কের প্রতিনিধিত্ব করেছেন। তুরস্কের বয়সভিত্তিক দলের হয়ে তিনি প্রায় ৩ বছরে ৪৩ ম্যাচে অংশগ্রহণ করে ৮টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল তুরস্ক  ২০১৩  ১  ০ ২০১৪  ৪  ০ ২০১৫  ১০  ৪ ২০১৬  ১১  ৪ ২০১৭  ৫  ০ ২০১৮  ৭  ১ ২০১৯  ৯  ১ ২০২০  ৫  ১ ২০২১  ১৪  ৩ ২০২২  ৮  ৩ ২০২৩  ৬  ০ সর্বমোট  ৮০  ১৭  তথ্যসূত্র  বহিঃসংযোগ                       বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:তুর্কি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:তুরস্কের আন্তর্জাতিক যুব ফুটবলার বিষয়শ্রেণী:তুরস্কের আন্তর্জাতিক ফুটবলার বিষয়শ্রেণী:এসি মিলানের খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:হামবুর্গার স্পোর্টস ক্লাবের খেলোয়াড় বিষয়শ্রেণী:কার্লস্রুহার স্পোর্টস ক্লাবের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:তুর্কি প্রবাসী ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:তুর্কি পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:তুরস্কের অনূর্ধ্ব-২১ আন্তর্জাতিক ফুটবলার
শিব () বা মহেশ্বর () হলো বৌদ্ধ পুরাণে উল্লেখিত একজন দেব। তাঁকে কখনও কখনও পালি সাহিত্যে সবলোকাধিপতি দেব নামেও উল্লেখ করা হয়।  আধ্যাত্মিক জ্ঞান দান করাই তার প্রধান দায়িত্ব। মহেশ্বরকে কখনও কখনও বোধিসত্ত্ব হিসেবে সম্মান করা হয়। হিন্দু দেবতা শিবের সাথে বৌদ্ধ দেবতা শিবের  মিল রয়েছে।   সমসাময়িক শিব  thumb|220px|চীনের চচিয়াং-এ পুতুওশান গুয়ানিন ধর্ম রাজ্যে দাজিজাইতিয়ানের (মহেশ্বর) মূর্তি। সমসাময়িক শিব বা মহেশ্বর ধর্মবৌদ্ধ অনুসারী, এবং তাঁর পূর্ববর্তী জীবনে কাশ্যপ বুদ্ধকে মধু দানের মত সদ্গুণের কারণে তিনি দেব হিসেবে পুনর্জন্ম লাভ করেন। কারণ্ডব্যূহসূত্র অনুসারে, মহেশ্বর জন্মেছিলেন বোধিসত্ত্ব অবলোকিতেশ্বরের কপাল থেকে।Studholme, Alexander (2002). The Origins of Om Manipadme Hum: A Study of the Karandavyuha Sutra. State University of New York Press. p. 39-40. বৌদ্ধ ঐতিহ্য অনুসারে, তিনি ভাল লোকেদের সাহায্য করেন, যারা বেশিরভাগই বৌদ্ধ অনুশাসন মেনে চলেন এবং নিরামিষ খাবার খান এবং খারাপ লোকদের তাদের খারাপ কাজের জন্য শাস্তি দেন। তিনি যোগীদের কুণ্ডলিনী ধ্যান করতে সাহায্য করেন। তিনি দশম ভূমির বোধিসত্ত্ব। তিনি শ্রীলঙ্কার বৌদ্ধ ঐতিহ্যের অন্যতম গুরুত্বপূর্ণ দেবতা। তিনি চীনা বৌদ্ধধর্মের চব্বিশ প্রতিরক্ষামূলক দেবতা এবং তিব্বতি বৌদ্ধধর্মের ষোল ধর্মপালের একজন।  শিব ও বজ্রপানি   বিভিন্ন ধর্মগ্রন্থে, বিশেষ করে সর্বাথাগততত্ত্বসংগ্রহ ও বজ্রপণ্যভিষেক মহাতন্ত্রে পাওয়া কাহিনি অনুসারে, বজ্রপাণি শিবকে তাঁর খারাপ কাজের কারণে হত্যা করেন। কাহিনিটি অনুসারে বৈরোচন সামন্তভদ্রকে বজ্রপানিতে রূপান্তরিত করার মাধ্যমে বজ্র প্রাপ্ত হন এবং নাম দেন বজ্রপানি। বৈরোচন তারপর মণ্ডল প্রতিষ্ঠা করার জন্য বজ্রপানিকে তার অদম্য পরিবার তৈরি করার জন্য অনুরোধ করে। বজ্রপানি প্রত্যাখ্যান করেছেন কারণ শিব "তাঁর প্রতারণামূলক ধর্মীয় মতবাদ দিয়ে প্রাণীদের প্রতারণা করছেন এবং সমস্ত ধরণের হিংসাত্মক অপরাধমূলক আচরণে জড়িত"। শিব এবং তাঁর অনুচরবৃন্দকে মেরু পর্বতে টেনে নিয়ে যাওয়া হয়, এবং শিব ব্যতীত সবাই, যিনি ত্রিলোকের শাসক হিসাবে খুব গর্বিত, তার নিকট জমা দেন। বজ্রপানি ও শিব এক জাদুকরী যুদ্ধে লিপ্ত হয়, এবং বজ্রপানি জিতে যায়। শিবের অনুচরবৃন্দ বৈরোচনের মণ্ডলের অংশ হয়ে উঠেছে, শিব ব্যতীত, যারা নিহত হন, এবং তার জীবন অন্য ক্ষেত্রে স্থানান্তরিত হয় যেখানে তিনি ভস্মেশ্বরনির্ঘোষ নামে একজন বুদ্ধ হন, "ভস্মের ধ্বনিহীন প্রভু"।   আরও দেখুন  শক্র বৌদ্ধ দেবতা   তথ্যসূত্র    উৎস     বিষয়শ্রেণী:বৌদ্ধ পুরাণ বিষয়শ্রেণী:বৌদ্ধ দেবতা বিষয়শ্রেণী:শিবের রূপভেদ
কুর্দিস্তান টিভি ইরাকের প্রথম কুর্দি ভাষার স্যাটেলাইট টিভি চ্যানেল। চ্যানেলটি যাত্রা শুরু করে ১৯৯৯ সালে। চ্যানেলটিত মালিক কুর্দিস্তান গণতান্ত্রিক দল। চ্যানেলটি প্রধানত কুর্দি ভাষায় অনুষ্ঠান সম্প্রচার করে।  এটি ইউরোস্যাটের মাধ্যমে ইউরোপ, পশ্চিম এশিয়া এবং উত্তর আফ্রিকা, এবং গ্যালাক্সি ১৯-এর মাধ্যমে উত্তর আমেরিকায় সম্প্রচার করে।  কুর্দি ভাষা ছাড়াও, কুর্দিস্তান টিভি অনলাইনে আরবি এবং তুর্কি ভাষায় সংবাদ পরিবেশন করেন। কুর্দিস্তান টিভির ইউরোপীয় অফিস নেদারল্যান্ড এবং জার্মানি ভিত্তিক।  তথ্যসূত্র  বিষয়শ্রেণী:কুর্দি ভাষার টেলিভিশন স্টেশন বিষয়শ্রেণী:ইরাকের টেলিভিশন স্টেশন বিষয়শ্রেণী:১৯৯৯-এ প্রতিষ্ঠিত টেলিভিশন চ্যানেল ও স্টেশন
সান্দোর () ভারতের মহারাষ্ট্র রাজ্যের থানে জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সান্দোর শহরের জনসংখ্যা হল ৮৩৩৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে সান্দোর এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
সুধানি রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের বিহার রাজ্যের কাটিহার জেলার মালাউরে স্টেট হাইওয়ে ৬৫ এর পাশে অবস্থিত। সুধানি রেলওয়ে স্টেশনে মোট ১৬টি ট্রেন থামে।   তথ্যসূত্র   বিষয়শ্রেণী:কাটিহার জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:বিহারের রেলওয়ে স্টেশন অসম্পূর্ণ
ঢাকা শহরে প্রথম বৈদ্যুতিক বাতি স্থাপন করা হয় ১৯০১ সালে। এক্ষেত্রে অবদান রাখে ঢাকার নবাব খাজা আহসানুল্লাহ।   ইতিহাস  থাম্ব|154x154পিক্সেল|বৈদ্যুতিক বাতি স্থাপনের অনুদান দেন ঢাকার নবাব খাজা আহসানুল্লাহ উনিশ শতকের দ্বিতীয়ার্ধে ঢাকার রাস্তায় কেরোসিন বাতির ব্যবস্থা করা হয়। কিন্তু তা খুব একটা সুবিধাজনক ছিল না। তাই এটির বিকল্প ব্যবস্থার কথা ভাবা হচ্ছিল। এর মধ্যে ব্রিটিশ সরকার নবাব আব্দুল গণিকে K.C.S.I. উপাধিতে ভূষিত করেন। এই ঘটনায় আনন্দিত হয়ে তার ছেলে খাজা আহসানুল্লাহ ১৮৮৭ সালে কেরোসিন বাতির পরিবর্তে গ্যাস বাতি লাগানোর অঙ্গিকার করেন। তিনি এটাও বলেন তিনি শুধু গ্যাস বাতি লাগানোর অর্থ যোগাবেন তাই না, তিনি এর রক্ষণাবেক্ষণের দায়িত্বও নেবেন। তবে তিনি একটি শর্ত জুড়ে দেন। তার এই অনুদানে ঢাকা মিউনিসিপ্যালিটির যে অর্থ বেঁচে যাবে তা দিয়ে তাদেরকে শহরের দমকল ব্যবস্থা ও স্বাস্থ্য উন্নয়নে ব্যয় করতে হবে। তবে মিউনিসিপ্যালিটি আসলে বেঁচে যাওয়া অর্থ কোন ক্ষাতে ব্যয় করবে তা নিয়ে দ্বিধা-দ্বন্দের পড়ে যায়। এর মধ্যে আবার খাজা আহসানুল্লাহ তার মত পালটে ফেলেন। তিনি গ্যাস বাতি লাগানোর পরিবর্তে বৈদ্যুতিক বাতি লাগানোর সুপারিশ করেন এবং তা গৃহিত হয়। ১৯০১ সালে ঢাকার রাস্তায় বসানো হয় প্রথম বৈদ্যুতিক বাতি। পুরো বাংলায় দার্জিলিং এর পর ঢাকাতেই বৈদ্যুতিক বাতি বসানো হয়। বৈদ্যুতিক বাতি বসানোর কাজটি করে মেসার্স অক্টাভিয়াস স্টিল এ্যন্ড কোম্পানি। বিদ্যুতের পাওয়ার স্টেশনটি বসানো হয়েছিল হাতিরপুলের কাছে। অবশ্য বৈদ্যুতিক বাতি বসানোর ফলে কেরোসিন বাতির বিলুপ্তি ঘটেছিল তা নয়। দুটোরই প্রচলন ছিল ঢাকার রাস্তায়। কারণ পুরো ঢাকাতে বৈদ্যুতিক বাতির প্রচলন করা সম্ভব হয়নি। আর কেরোসিন বাতির দাম ছিল কম। ১৯২০-২১ সালে বৈদ্যুতিক বাতির সংখ্যা দাঁড়ায় ২৬৮ টি।  পক্ষপাতিত্ত্ব  বৈত্যুতিক বাতি বসানোর প্রধান উদ্দেশ্য ছিল রাস্তায় চলাফেরা করা মানুষদের নিরপত্তা নিশ্চিত করা। কিন্তু এই বাতি লাগানোর ক্ষেত্রে এবং বন্টনের ক্ষেত্রে কিছুটা পক্ষপাতিত্ব পরিলক্ষিত হয়। শহরের উত্তরাঞ্চলের কার্জন হল, ইঞ্জিনিয়ারিং স্কুল, রেসকোর্স ময়দান এসব এলাকায় রাতে আলোর অভাব হতো না, খুবই উজ্জ্বল থাকতো। কিন্তু কোর্ট কাচারি, ভিক্টোরিয়া পার্ক, মিউনিসিপ্যালিটি রোড, রোমান ক্যাথলিক চার্চ, আহসান মঞ্জিল সহ বিভিন্ন জায়গায় বাতি ছিল খুবই কম। আবার পুরানা পল্টন সহ বিভিন্ন জায়গায় ছিল কেরোসিনের বাতি। অথচ এসব জায়গাতে আলো আরও বেশি দরকার ছিল।   তথ্যসূত্র   বিষয়শ্রেণী:ঢাকা
নেবিলা আবদুলমেলিক একজন ইথিওপীয় নারীবাদী কর্মী এবং বিশিষ্ট নারী-অধিকার রক্ষাকারী। তিনি #জাস্টিসফরলিজ প্রচারণার নেতৃত্ব দেওয়ার জন্য সুপরিচিত, ২০১৩ সালে কেনিয়ার ১৬ বছর বয়সী এক কিশোরী লিজ নির্মমভাবে ধর্ষণের শিকার হওয়ার পর তার জন্য ন্যায়বিচার চাওয়ার উদ্দেশ্যে এটি চালু করা হয়েছিল। নেবিলা পূর্বে ফেমনেট-এ গণমাধ্যম সম্পর্ক ব্যবস্থাপক হিসেবে কাজ করেছেন, সংস্থাটি আফ্রিকায় নারীদের উন্নয়নের জন্য কাজ করে।   প্রারম্ভিক জীবন  নেবিলা ইথিওপিয়ার আদ্দিস আবাবায় জন্মগ্রহণ করেন। তাঁর ১৩ বছর বয়সে তাঁর বাবা মারা যান। তিনি উল্লেখ করেছেন হারারি বংশোদ্ভূত তরুণ মুসলিম নারী হিসেবে তিনি বৈষম্যের শিকার হয়েছেন এবং এটি তাকে একজন কর্মী হতে অনুপ্রাণিত করেছিল। তিনি উচ্চশিক্ষার জন্য যুক্তরাষ্ট্রে একটি বৃত্তি লাভ করেন এবং লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে আফ্রিকান স্টাডিজে স্নাতকোত্তর ডিগ্রি অর্জন করেন।   কর্মজীবন  নেবিলা একজন কর্মী হিসেবে নারীর অধিকার রক্ষার জন্য কাজ করেছেন। তিনি ৪০টিরও বেশি দেশে ভ্রমণ করেছেন এবং বিভিন্ন মানবাধিকার সংস্থার সাথে কাজ করেছেন। তিনি ফেমনেট সহ প্যান-আফ্রিকীয় নারীর অধিকার সংস্থাগুলোর সঙ্গে কাজ করেছেন এবং আফ্রিকান ইউনিয়নের আফ্রিকান গভর্নেন্স আর্কিটেকচার সচিবালয়ে কাজ করেছেন।  ২০১৩ সালে, তিনি লিজ এর গণধর্ষণের পর #জাস্টিসফরলিজ শিরোনামে একটি অনলাইন আবেদন চালু করেন এবং ধর্ষকদের মৃত্যুদণ্ডের দাবিতে ২০ লাখেরও বেশি স্বাক্ষর সংগ্রহ করে।  দুই বছর পর, ২০১৫ সালে, তিনি স্থিতিশীল উন্নয়ন লক্ষ্য ৫-এর সৃষ্টির পক্ষে সক্রিয়ভাবে প্রচারণা চালান।গ্লোবাল গোল ৫: লিঙ্গ সমতা এটি গ্লোবাল গোলস তৈরির সময় নির্ধারিত হয়েছিল।  আগস্ট ২০২১ সালে, তিনি গ্লোবাল সিটিজেন (একটি আন্তর্জাতিক সংগঠন ও প্রচারণামূলক সংস্থা) কর্তৃক উইকিপিডিয়াতে নিবন্ধের যোগ্য সাতজন আফ্রিকান নারী কর্মীর একজন হিসেবে তালিকাভুক্ত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ইথিওপীয় নারী অধিকার কর্মী বিষয়শ্রেণী:ইথিওপীয় নারী কর্মী বিষয়শ্রেণী:আদ্দিস আবাবার ব্যক্তি বিষয়শ্রেণী:২১শ শতাব্দীর ইথিওপীয় নারী বিষয়শ্রেণী:২১শ শতাব্দীর ইথিওপীয় ব্যক্তি বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলেসের প্রাক্তন শিক্ষার্থী বিষয়শ্রেণী:১৯৮৭-এ জন্ম বিষয়শ্রেণী:নারী নাগরিক অধিকার কর্মী বিষয়শ্রেণী:ইথিওপীয় মানবাধিকার কর্মী